REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/161-21

19. april 2021. godine

B e o g r a d

Z A P I S N I K

34. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 27. APRILA 2021. GODINE

Sednica je počela u 10.05 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Nevena Veinović, Jovan Palalić, Luka Kebara, Vuk Mirčetić, Uglješa Mrdić, Olja Petrović, Milenko Jovanov, Đuro Perić i Toma Fila.

Sednici je prisustvovao i Arpad Fremond, zamenik člana Odbora Balinta Pastora.

Sednici nisu prisustvovali članovi Odbora: Ilija Matejić, Dubravka Kralj Željko Tomić, Violeta Ocokoljić, Marija Jevđić i Milena Popović, niti njihovi zamenici.

Sednici Odbora su prisustvovali: iz Ministarstva finansija: Dragan Demirović, pomoćnik ministra i Svetlana Kuzmanović Živanović, šef odseka.

Na predlog predsednika, Odbor je jednoglasno (11 glasova za) usvojio sledeći

D n e v n i r e d:

1. Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o izmenama i dopunama Zakona o porezu na dohodak građana, koji je podnela Vlada;

2. Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o dopuni Zakona o doprinosima za obavezno socijalno osiguranje, koji je podnela Vlada.

**Prva tačka dnevnog reda:** Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o izmenama i dopunama Zakona o porezu na dohodak građana, koji je podnela Vlada

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o izmenama i dopunama Zakona o porezu na dohodak građana i smatra da su u skladu sa Ustavom i pravnim sistemom Republike Srbije sledeći amandmani:

- na član 5. koji je podneo Odbor za finansije, republički budžet i kontrolu trošenja javnih sredstava;

- na član 7. koji je podneo Odbor za finansije, republički budžet i kontrolu trošenja javnih sredstava.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda:** Razmatranje amandmana Odbora za finansije, republički budžet i kontrolu trošenja javnih sredstava na Predlog zakona o dopuni Zakona o doprinosima za obavezno socijalno osiguranje, koji je podnela Vlada

Odbor je, u skladu sa članom 164. Poslovnika Narodne skupštine, razmotrio amandmane na Predlog zakona o dopuni Zakona o doprinosima za obavezno socijalno osiguranje i smatra da je u skladu sa Ustavom i pravnim sistemom Republike Srbije amandman:

- na član 1. koji je podneo Odbor za finansije, republički budžet i kontrolu trošenja javnih sredstava.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 10,10 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević